CELEX: 62016TN0716
Language: et
Date: 2016-10-10 00:00:00
Title: Kohtuasi T-716/16: 10. oktoobril 2016 esitatud hagi – Pfizer ja Pfizer Santé Familiale versus komisjon

12.12.2016   
            
            
               ET
            
            
               Euroopa Liidu Teataja
            
            
               C 462/29
            
         10. oktoobril 2016 esitatud hagi – Pfizer ja Pfizer Santé Familiale versus komisjon
   (Kohtuasi T-716/16)
   (2016/C 462/38)
   Kohtumenetluse keel: inglise
   
      Pooled
   
   
      Hagejad: Pfizer Ltd (Sandwich, Ühendkuningriik) Pfizer Santé Familiale (Pariis, Prantsusmaa) (esindajad: advokaat L. Catrain González ja barrister E. Wright)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 8. juuli 2016. aasta rakendusmäärus (EL) 2016/1140 teatavate kaupade klassifitseerimise kohta kombineeritud nomenklatuuris (ELT 2016 L 189, lk 1);
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hageja esitab oma hagi põhjenduseks ühe väite, mille kohaselt rikkus Euroopa Komisjon kombineeritud nomenklatuuri, kuna ta ei järginud kombineeritud nomenklatuuri I osa alajaotises A toodud kombineeritud nomenklatuuri klassifitseerimise üldreeglites ette nähtud täpset järjekorda.
   
               —
            
            
               komisjon rikkus õigusnormi, kui ta kohaldas klassifitseerimise üldreeglit 3 kauba suhtes, mida ei saa prima facie klassifitseerida kombineeritud nomenklatuuri kahte või enamasse rubriiki;
            
         
               —
            
            
               komisjon rikkus õigusnormi ka siis, kui ta kohaldas üldreegli 3 punkti b, jättes kohaldamata üldreegli 3 punkti a, mille kohaselt tuleb eelistada kaupa täpsemini kirjeldavaid rubriike.